Güell

Iste articlo ye sobre un lugar aragonés en o municipio de Graus; ta atros usos, se veiga Güell (desambigación).

Güell (en castellano Güel) ye un conchunto de lugarons deseparatos uns kilometros, en a val de l'Isabana, huei perteneixiens a lo municipio de Graus, en a comarca aragonesa de Ribagorza, con una población de 14 habitants en 2018.

Cheografía
Güell ye a la dreita de l'Isabana, muga de l'antigo termin, a lo norte i ye a Sierra de Güell que desepara as vals de l'Isabana y l'Esera. En Güell bi ha un mont clamato Morrón de Güell, dende on se bei tot o curso baixo de l'Isabana. Baixo este Morrón bi ha una ermita dita Virchen de las Rocas.

L'antigo termin, habitat ixemenato teneba os casals de la Badía, el Castell, la Collada, Farrerós, Julià, la Maçana, Peregrí, Picontor, Remorosa, la Ribera, el Pueyo, el Rincón, Solano y Trespueyo.

Nombre
As primeras mencions son como Gudil, Gudili, Gudel, en 966, estando a zaguera a que predominará en tota a Edat Meya. Guel se bei ya en 1620. En a Puebla de Castro existiba l'apellito Gudal en 1495, antecedent d'a Casa Gudel ya documentata en 1747. Por o que pareix provién de l'antroponimo chermanico Gudhild, pero podría tener relación con o toponimo Buil.

Historia
S'incorporó en Graus en 1972 (Decreto 3357/71, de 23 d'aviento).

Parla
A parla de Güell forma con as parlas de La Collada, La Mazana, el Pueyo y el Rincón un d'as 7 parlas locals dentro d'as parlas de l'Isabana meya y baixa, de transición estricta entre o catalán y l'aragonés. D'alcuerdo con Artur Quintana a parla de Güell-el Rincón se puet clasificar como catalán.

Vinclos externos
https://web.archive.org/web/20071010015145/http://www.castillodeloarre.org/HU-Ribagorza/990373-GuellRocas.htm

Categoría:Lugars de Graus
Categoría:Localidaz d'a diocesi de Balbastro-Monzón en Ribagorza